## Pravilnik o izmjenama i dopuni Pravilnika o plaćanju naknade za dodjelu i uporabu radijskih frekvencija

### NN 106/2007 (17.10.2007.), Pravilnik o izmjenama i dopuni Pravilnika o plaćanju naknade za dodjelu i uporabu radijskih frekvencija

# MINISTARSTVO MORA, TURIZMA, PROMETA I RAZVITKA

**3095**

Na temelju članka 96. stavka 1. Zakona o telekomunikacijama (»Narodne novine«,
broj 122/03., 158/03., 60/04. i 70/05.) ministar mora, turizma, prometa i
razvitka donosi

## PRAVILNIK

### O IZMJENAMA I DOPUNI PRAVILNIKA O PLAĆANJU NAKNADE ZA DODJELU I UPORABU RADIJSKIH FREKVENCIJA

Članak 1.

U Pravilniku o plaćanju naknade za dodjelu i uporabu radijskih frekvencija
(»Narodne novine«, broj 49/04., 57/04. i 93/05.) u članku 2. iza stavka 4.
dodaje se novi stavak 5. koji glasi:
»(5) Ako se u jednoj mikrovalnoj vezi upotrebljava nepokretna radijska postaja
iz Tablice 1., koja koristi tri ili više susjednih kanala u istom frekvencijskom
potpodručju uz uporabu horizontalne i vertikalne polarizacije za svaki
pojedinačni kanal (XPIC), naknada iznosi 50% utvrđene naknade.«
Dosadašnji stavci 5., 6. i 7. postaju stavci 6., 7. i 8.

Članak 2.

U članku 3. stavku 1. Tablica 2. mijenja se i glasi:

*»Tablica 2.*

|  |  |  |
| --- | --- | --- |
| Br. | Vrsta pokretne radijske postaje | Godišnja naknada  (u kunama) |
| 1. | Pokretna radijska postaja u javnoj pokretnoj telekomunikacijskoj mreži za zatvorene korisničke skupine i u javnoj pokretnoj telekomunikacijskoj mreži u sustavu za pozivanje osoba | 100,00 |
| 2. | Pokretna radijska postaja u javnoj pokretnoj telekomunikacijskoj mreži druge generacije (što obuhvaća sustave E-GSM, GSM 900 i/ili GSM/DCS-1800) | 150,00 |
| 3. | Pokretna radijska postaja u privatnoj pokretnoj telekomunikacijskoj mreži | 120,00 |
| 4. | Pokretni link za ENG/OB – elektroničko prikupljanje novosti za potrebe vanjskog radiodifuzijskog prijenosa (Electronic News Gathering / Outside Broadcasting) – pokretni link ili pokret­na kamera | 1.000,00 |
| 5. | Pokretni link za ENG/OB koji se upotrebljava isključivo za prijenos zvuka | 500,00 |

Članak 3.

U članku 4. stavku 3. Tablica 4. mijenja se i glasi:

*»Tablica 4.*

|  |  |  |
| --- | --- | --- |
| Br. | Vrsta pokretne telekomunikacijske mreže | Godišnja naknada  (u kunama) |
| 1. | Javni sustav za pozivanje osoba, po jednoj radijskoj frekvenciji | 200.000,00 |
| 2. | Javna pokretna telekomunikacijska mreža druge generacije (što obuhvaća sustave E-GSM, GSM 900 i/ili GSM/DCS-1800), po jednom radijskom kanalu | 100.000,00 |
| 3. | Javna pokretna telekomunikacijska mreža treće generacije (UMTS), po jednom frek­vencijskom bloku od 5MHz | 5.000.000,00 |

Članak 4.

Naslov iznad članka 7. mijenja se i glasi:
*»Nepokretna satelitska služba«*

Članak 5.

Naslov iznad članka 8. i članak 8. brišu se.

Članak 6.

Naslov iznad članka 9. i članak 9. brišu se.

Članak 7.

Članak 10. mijenja se i glasi:
»(1) Naknada za uporabu radijskih frekvencija, koje upotrebljavaju sve radijske
postaje na određenom području koncesije za obavljanje javnih telekomunikacijskih
usluga uz uporabu radiofrekvencijskog spektra u nepokretnoj telekomunikacijskoj
mreži, utvrđuje se prema dodijeljenom radiofrekvencijskom spektru,
frekvencijskom pojasu i području koncesije, i to u skladu s izrazima danima u
Tablici 12.:

Tablica 12.

|  |  |  |  |  |  |  |
| --- | --- | --- | --- | --- | --- | --- |
| Br. | Frekvencijski pojas | Godišnja naknada (u kunama), pri čemu je 2×B ukupno dodijeljeni upareni radiofrekvencijski spektar, izražen u MHz | | | | |
| Republika Hrvatska | Regija s više od  1.000.000 stanovnika | Grad Zagreb ili regija do 1.000.000 stanovnika | Županija s više od 300.000 stanovnika | Županija do 300.000 stanovnika |
| 1. | 3410 – 3800 MHz | B × 40.000,00 | B × 15.000,00 | B × 9.000,00 | B × 4.000,00 | B × 2.000,00 |
| 2. | 24,5 – 26,5 GHz | B × 25.000,00 | B × 10.000,00 | B × 6.000,00 | B × 2.500,00 | B × 1.400,00 |

(2) Naknada za uporabu radijskih frekvencija, koje
upotrebljavaju radijske postaje iz stavka 1. ovoga članka na temelju
pravovaljane dozvole za radijsku postaju, izdane prema propisima koji su važili
prije stupanja na snagu Zakona o telekomunikacijama (»Narodne novine«, broj
122/03., 158/03., 60/04. i 70/05.), utvrđuje se, u razdoblju do isteka roka
valjanosti te dozvole, prema području pokrivanja dozvole u skladu s Tablicom
12.«

Članak 8.

U članku 11. stavku 2. riječi: »digitalnom radiodifuzijskom sustavu (DVB-T)«
zamjenjuju se riječima: »digitalnim radiodifuzijskim sustavima (DVB-T ili DVB-H)«.
U stavku 3. riječ: »(T-DAB)« briše se.
U stavku 4. riječ: »odašiljanje« zamjenjuje se riječima: »analogno ili digitalno
odašiljanje«.
U stavku 5. riječi: »iz stavka 1., 2., 3. i 4. ovoga članka« zamjenjuju se
riječima: »za odašiljanje radijskog ili televizijskog programa u analognim
radiodifuzijskim sustavima«.

Članak 9.

U članku 15. stavku 2. riječi: »petnaestog u mjesecu« zamjenjuju se riječima:
»petnaesti dan«.
U stavku 3. riječi: »petnaestog u mjesecu« zamjenjuju se riječima: »petnaesti
dan«.

Članak 10.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/07-02/46
Urbroj: 530-10-07-1
Zagreb, 1. listopada 2007.

Ministar
**Božidar Kalmeta, dipl. ing.**, v. r.

Pravilnik, NN 106/2007-3095
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)